యమునా నది
యమునా (సంస్కృతం: यमुना) లేదా జమున, జమ్నా ఉత్తర భారతదేశములో గంగానది యొక్క అతిపెద్ద ఉపనది ఇది గంగా నదికి ఎడమవైపున పుట్టి గంగా నదిని కుడివైపు నుండి కలిసే ఏకైక ఉపనది. 1370 కిలోమీటర్ల పొడవున్న ఈ నది భారతదేశపు నదులలో ప్రముఖమైనది, పవిత్రమైనది. హిమాలయ పర్వతశ్రేణులకు చెందిన కాళింది పర్వతంలో యుమునోత్రి అనే స్థలం దీని జన్మ స్థలం. ఋగ్వేదంలో దీన్ని గంగానదితో పాటు దీన్ని గురించిన ప్రస్తావన కూడా ఉంది. దీనికే సూర్య తనయ అనీ సమానశ్వాస అనే పేర్లు కూడా ఉన్నాయి.
భాగవత పురాణంలో శ్రీకృష్ణుని బాల్యంలో చాలా చోట్ల దీని ప్రస్తావన ఉంది. కృష్ణుని తండ్రియైన వాసుదేవుడు కంసుని బారినుంచి తన కుమారుడిన కాపాడటానికి ఈ నదిని దాటవలసి వస్తే అది రెండు పాయలుగా చీలి దారి ఇచ్చిందని ఉటంకించబడి ఉంది.
భరతుడు, అంబరీషుడు, శంతనుడు మొదలైన చక్రవర్తులు ఈ నది ఒడ్డున ఎన్నో పుణ్యకార్యాలు నిర్వర్తించారు.అగస్త్య మహర్షి కూడా దీని ఒడ్డున పూజాదికాలు నిర్వహించేవాడని హిందూ పురాణాలు తెలియజేస్తున్నాయి.
నేపాల్ లో పర్యాటకము
లుంబినిలో 8 చదరపు కిలోమీటర్లు వ్యాపించిన ఈ చారిత్రాత్మక స్థలమునకు సంబంధించిన అన్ని నిధులు దాచి ఉన్న పవిత్రమైన వనము ముఖ్యమైన ఆకర్షణ. అలాగే యాత్రికులకు మరియు పురాతత్వవేత్తలకు మాయాదేవి యొక్క దేవాలయము కూడా ఒక ప్రధాన ఆకర్షణ. ఇక్కడ బుద్ధుని తల్లి అతనికి జన్మనిస్తూ ఉన్నట్లుగా ఉంది. ఆమెకు ప్రక్కగా నేపాల్ యొక్క అతి ప్రాచీన గుర్తు అయిన అశోకుని స్తూపము ఉంది. అశోక చక్రవర్తి ఈ స్తూపమును 249BC లో ఈ పుణ్యక్షేత్రమునకు తన గౌరవమును ప్రకటిస్తూ స్థాపించాడు. దీనికి దక్షిణ దిశలో మనము పవిత్ర కోనేరు, పుష్కరిణిని చూడవచ్చు. ఇక్కడ మాయాదేవి బుద్ధునికి జన్మనివ్వడానికి కొంచెం ముందు స్నానము చేసింది.